**Saunaudvalgets rapport over afprøvning af sauna i uge 1, 2023**

Vi har nu fået lov til at afprøve saunaen. Det blev i en uge med regn, rødt flag, vind og fuldmåne.

Trods vejret, kan vi konstatere, at der har været ca. 200 registrerede besøgende i saunaen og vi har fået gode tilbagemeldinger fra jer besøgende. Disse bemærkninger har vi drøftet i saunaudvalget.

Der har været enkelte tekniske udfordringer med temperaturen, både i sauna og i omklædningsrum, som vi vil søge at få løst inden den endelige opstart af saunaen.

Det har været dejligt at møde jer i saunaen og kunne drøfte jeres oplevelser. Vi vil se frem til mange gode timer i varmen med jer mange gode medlemmer. Vi glæder os også til at gøre SkodsBorgen til et omdrejningspunkt for en masse hyggelige arrangementer – forslag og initiativer er altid velkomne. Skriv gerne til Lisbeth (lisbethlangkilde2@gmail.com).

***SkodsBorg-udvalget lægger ud med en invitation til Kyndelmisse d. 2. februar, hvor der vil blive serveret en skål varm suppe og et stykke brød kl. 18:30 til de fremmødte. Meld gerne tilbage til Lisbeth inden d. 28. januar hvis du er interesseret og medbring selv suppeskål, en ske, drikkevarer og en 20 kr. Arrangementet aflyses uden varsel i tilfælde af dårligt vejr.***

Enkelte tilbagemeldinger tydede også på at ikke alle havde sat sig ind i vores regler. SkodsBorg-udvalget håber på, at I alle vil orientere jer om reglerne, som er ophængt i SkodsBorgen.

*Viking Helge  
Formand for saunaudvalget*